Riigi allakäik algab ebakompetentsetest juhtivametnikest ja mandaadita "rahvaesindajate" pürgimisest võimu juurde  Me vajame sootuks teistsugust demokraatiat. Me ju soovime et, meie häält valimistel kellelegi ära ei kanditaks, et end totaalselt täis teinud poliitikut mandaadita riigi- või volikogudesse ei upiatataks, et neid ilma vastavate ja ka reaalsuse toimuvate konkurssiteta ja rahva soovita tähtsaid ametikohti juhtima ei määrataks ning riigile kahju teinud ametnikud oma reitingust  ja selle kaudu edaspidise kahju tekitamise takistamiseks, ka oma ametikohast ilma jääksid või et kasvõi 1% häältest saanud kandidaat pääseks samuti riiklikesse esindusstruktuuridesse just selle 1% rahva arvamust esindama. Me ju soovime et meile nahhaalselt näkku valetanud rahvaesindaja kaotaks meie ja kogu rahva enamuse soovil oma esindusõiguse kohe, kui teda valinud enamus selleks märku annab. Me tahame kaasa rääkida kõikidel meile huvipakkuvatel teemadel, mis puudutavad meie, meie lähedaste ja meie  kodumaa käekäiku ja võivad riivata nende heaolu. Ma soovin, et ettevõtlust ei reguleeritaks kõrgema võimu poolt, et see kulgeks omasoodu, andes kõigile võrdsed võimalused tegeleda sellega, mis talle kõige enam sobib ja huvi pakub. Me soovime tõeliselt vabat turumajandust, mitte sellist, kus teatud ettevõtete sunnil ja neile meelepäraselt üht või teist tegutsemisvabadust piirama asutakse ja meie eest ära otsustatakse, kellega ja mis tingimustel me oma kokkuleppeid sõlmima peame.